หุ้นไทยปิดลบ1.94จุด
หุ้นไทยปิด804.13ลบ1.94จุดมูลค่าซื้อขาย22,494.11ลบ.ตลาดไร้ทิศทาง แกว่งตัวขึ้นลงทั้งวัน จนมาปิดที่ลดลงเล็กน้อยจากวานนี้
22 มิ.ย. 2553

หุ้นไทยปิด804.13ลบ1.94จุดมูลค่าซื้อขาย22,494.11ลบ.ตลาดไร้ทิศทาง แกว่งตัวขึ้นลงทั้งวัน จนมาปิดที่ลดลงเล็กน้อยจากวานนี้
ดัชนีหุ้นไทยวันที่ 22 มิ.ย.ดัชนีปิดที่ 804.13 จุดลดลง1.94 จุดหรือลดลง 0.24% ดัชนีแกว่งตัวขึ้นลงตลอดทั้งวัน โดยขึ้นไปถึงจุดสูงสุด 808.91 จุดและต่ำสุด 803.91 จุด ด้วยมูลค่าการซื้อขาย 22,494.11 ล้านบาท ค่าเงินหยวนที่มีแนวโน้มยืดหยุ่นขึ้นยังมีผลต่อตลาดหุ้น พร้อมๆกับความกังวลในวิกฤติหนี้ในยุโรป การเคลื่อนไหวของดัชนีได้ แกว่งตัวบวกลบสลับกันไป 
นักวิเคราะห์ฝ่ายวิจัยบล.เอเชีย พลัสประเมินว่าค่อนข้างเป็นเรื่องปกติ ที่ดัชนีมักจะมีการชะลอตามการ
ขายทำกำไร หลังจากที่วันก่อนหน้ามีการปรับเพิ่มขึ้นแรง
อย่างไรก็ตาม เงินทุนต่างชาติไหลเข้า ยังมีโอกาสที่จะกลับเข้าสู่ตลาดเอเชียและไทยอีกครั้ง และน่าจะเป็นแรงขับเคลื่อนสำคัญที่ทำให้หุ้นกลุ่ม พื้นฐานดีขนาดใหญ่เช่น ธนาคารพาณิชย์มีการปรับเพิ่มขึ้นอย่างโดดเด่นและ น่าจะดึงให้ ดัชนี ขึ้นมาที่ 838 จุดได้ภายใน 1 เดือน